রাসেলের জন্মদিনে নায়ক নারিন, ভেসে রইল KKR

ওয়েব ডেস্ক: অবশেষে জিতল কলকাতা নাইট রাইডার্স এবং প্লে অফের দৌড়ে টিকে রইল। মঙ্গলবার দিল্লি ক্যাপিটালসকে তাদেরই ঘরের মাঠে ফফ রানে হারাল অজিঙ্ক্য রাহানের দল। তবে, রাহানে নয়, বলা উচিত সুনীল নারিনের দল।

ইমপ্যাক্ট প্লেয়ার হিসেবে সহ-অধিনায়ক ভেঙ্কটেশ আইয়ারকে বেঞ্চে বসিয়ে দিয়েছিল কেকেআর। ফিল্ডিং করতে গিয়ে আঙুলে চোট পান রাহানে। তাই মাঠে নেতৃত্বের দায়িত্ব নিতে হয় নারিনকে। যেন অন্য নারিনকে দেখা গেল। সাধারণত অলস ক্যারিবিয়ান মিস্ট্রি স্পিনার এদিন প্রো-অ্যাক্টিভ হয়ে উঠলেন।

আরও পড়ুন: ধোনির ব্যাট পেয়ে ম্যাক্সওয়েলের কাছে ট্রোলড চাহাল!

এই খেলা তিনিই ঘোরালেন। একটা সময় দিল্লি স্বচ্ছন্দে এগোচ্ছিল। নিজের শেষ দুই ওভারে মাত্র ১০ রান দিয়ে ৩ উইকেট নিয়ে খেলা ঘুরিয়ে দিলেন নারিন। ১৪ নম্বর ওভারটাই আসলে খেলা ঘোরাল।

বরুণ চক্রবর্তীর শেষ ওভারও নাইটদের সাহায্য করল। ৩৭ বছরের জন্মদিনটা ভালোই গেল আন্দ্রে রাসেলের। চাপের মুখে তিনিই শেষ ওভার বল করতে এসেছিলেন।

কেকেআর আজ জিতল ১৪ রানে। ১০ ম্যাচে ৯ পয়েন্ট নিয়ে তারা সাত নম্বরে। বাকি চার ম্যাচের চারটেই জিততে হবে, তবেই আশা আছে। না হলে এ মরসুমে খেল খতম।